Na temelju članka 59. Statuta Hrvatske gospodarske komore ("Narodne novine" br. 39/16) i Odluke o strukovnim udruženjima u Hrvatskoj gospodarskoj komori, koja je zadnje izmijenjena 27. veljače 2017. (Klasa: 023-02/17-02/04; Urbroj: 311-05-17-05), Udruženje poljoprivrede je na sjednici održanoj

2017. godine donijelo

**POSLOVNIK O RADU**

**UDRUŽENJA POLJOPRIVREDE**

**Članak 1.**

(1) Ovim Poslovnikom o radu (u daljnjem tekstu: Poslovnik) Udruženja poljoprivrede (u daljnjem tekstu: Udruženje) uređuju se članstvo, tijela i načina rada Udruženja.

(2) Udruženje štiti i zastupa interese svojih članova.

(3) Izrazi koji se koriste u ovom Poslovniku, a imaju rodno značenje, koriste se neutralno i odnose se jednako na muški i ženski spol.

**Članovi Udruženja i pravo odlučivanja**

**Članak 2.**

(1) Članove Udruženja čine registrirani matični, interesni i vanjski članovi.

(2) Registracija se vrši podnošenjem zahtjeva za registraciju stručnoj službi Hrvatske gospodarske komore (u daljnjem tekstu: HGK) – Sektoru za poljoprivredu, prehrambenu industriju i šumarstvo (u daljnjem tekstu: Sektor), čiji je obrazac sadržan u Prilogu I ovog Poslovnika.

(3) Matični članovi jesu obavezne i dobrovoljne članice HGK koje obavljaju djelatnosti navedene u Prilogu II ovog Poslovnika kao glavne.

(4) Interesni članovi jesu obavezne i dobrovoljne članice HGK koje obavljaju djelatnosti navedene u Prilogu II ovog Poslovnika kao sporedne.

(5) Matični i interesni članovi imaju jednaka prava i obaveze u radu Udruženja i njegovih tijela i članovi su s pravom glasa.

(6) Vanjski članovi jesu pravne osobe (udruge, ustanove, ostala trgovačka društva koja ne obavljaju djelatnosti navedene u Prilogu II ovog Poslovnika) koje imaju interes za sudjelovanje u radu Udruženja, no nemaju pravo glasa.

(7) Obavljanje djelatnosti navedene u Prilogu II ovog Poslovnika dokazuje se izvatkom iz odgovarajuće službene evidencije.

(8) Kod pozitivno riješenih Zahtjeva za registraciju Sektor dodjeljuje članovima Udruženja obavijest o registraciji.

**Tijela Udruženja**

**Članak 3.**

(1) Tijela Udruženja jesu:

* predsjednik Udruženja (u daljnjem tekstu: Predsjednik),
* zamjenik predsjednika Udruženja (u daljnjem tekstu: Zamjenik),
* Vijeće Udruženja (u daljnjem tekstu: Vijeće),
* grupacije/odbori Udruženja.

(2) Sjednice i sastanci tijela Udruženja nisu otvoreni za javnost, osim ako tijelo Udruženja ne odredi drugačije.

**Predsjednik i Zamjenik Udruženja**

**Članak 4.**

(1) Udruženje predstavlja Predsjednik, a u njegovoj odsutnosti Zamjenik.

(2) Predsjednik i Zamjenik biraju se na mandat od 4 godine i mogu biti ponovo birani.

(3) Predsjednik i Zamjenik imenovani su predstavnici članova Udruženja - obaveznih članica HGK.

(4) Predsjednik koordinira rad Udruženja te vodi sjednice Udruženja i Vijeća.

(5) Predsjednik i Zamjenik predstavnici su članova Udruženja koji obavljaju različite djelatnosti - ili djelatnost biljne proizvodnje (skupine 01.1, 01.2, 01.3 Nacionalne klasifikacije djelatnosti), ili djelatnost stočarstva (skupina 01.4 Nacionalne klasifikacije djelatnosti).

(6) Mandat Predsjednika i Zamjenika prestaje prije isteka razdoblja od 4 godine u sljedećim slučajevima:

1. podnošenjem ostavke,
2. opozivom tijela koje ga je izabralo,
3. opozivom člana Udruženja čiji je predstavnik,
4. prestankom rada u članu Udruženja čiji je predstavnik,
5. prestankom pravne osobnosti člana Udruženja čiji je predstavnik i
6. smrću.

**Sjednice Udruženja**

**Članak 5.**

(1) Udruženje na sjednicama donosi odluke o:

* izboru i opozivu Predsjednika, Zamjenika i članova Vijeća,
* usvajanju Poslovnika o radu Udruženja,
* prihvaćanju izvještaja o realizaciji Plana rada Udruženja,
* davanju prijedloga za unapređenje rada Udruženja i zaštitu interesa članova Udruženja.

(2) Sjednice saziva Predsjednik Udruženja.

(3) Sjednicu na zahtjev članova Udruženja može sazvati i Direktor Sektora.

(4) Odluke na sjednicama se donose natpolovičnom većinom glasova prisutnih članova Udruženja koji imaju pravo glasa.

(5) Datum održavanja sjednice Udruženja i pripadajući dnevni red objavljuje Sektor najmanje 15 dana prije sjednice, a materijali za sjednicu dostavljaju se najmanje 5 radnih dana prije dana održavanja Sjednice elektroničkom poštom.

**Vijeće Udruženja**

**Članak 6.**

(1) Vijeće je izvršno tijelo Udruženja čiji se članovi biraju na mandat od 4 godine i koji mogu biti ponovo birani.

(2) Svojstvo člana Vijeća prestaje i prije isteka mandata od 4 godine u slučaju:

1. prestanka pravne osobnosti člana Udruženja,
2. prestanka dobrovoljnog članstva člana Udruženja u HGK,
3. opoziva tijela koje ga je izabralo,
4. takvog zahtjeva člana Udruženja.

(3) Uz članove Udruženja iz kojih dolaze Predsjednik i Zamjenik, članove Vijeća čine:

1. 3 člana Udruženja prema veličini, uzimajući u obzir povezanost poduzeća, i to:

* 1 član iz kategorije malog poduzeća,
* 1 član iz kategorije srednje velikog poduzeća,
* 1 član iz kategorije velikog poduzeća.

1. 20 članova Udruženja prema sektorima i regijama, i to:

* 10 članova koji obavljaju djelatnost biljne proizvodnje, i to 8 članova iz Kontinentalne Hrvatske i 2 člana iz Jadranske Hrvatske,
* 10 članova koji obavljaju djelatnost stočarstva, i to 8 članova iz Kontinentalne Hrvatske i 2 člana iz Jadranske Hrvatske.

(4) Uz 25 članova Udruženja iz prethodnog stavka ovog članka, članove Vijeća automatizmom čine i članovi Udruženja iz kojih dolaze voditelji grupacija/odbora iz članka 8. ovog Poslovnika.

(5) Članovi Vijeća različiti su članovi Udruženja.

(6) Zadaće Vijeća jesu:

* donošenje Plana rada Udruženja,
* provedba Plana rada Udruženja,
* izvještavanje članova Udruženja o realizaciji Plana rada,
* predlaganje Poslovnika o radu Udruženja,
* artikuliranje problema i pokretanje inicijativa za unapređenje stanja u poljoprivredi,
* oblikovanje stajališta o prijedlozima propisa i razvojnih dokumenata,
* utvrđivanje pravila za sudjelovanje članova u promotivnim aktivnostima Udruženja,
* sudjelovanje u radu radnih tijela ministarstva poljoprivrede i drugih institucija u RH,
* odlučivanje o sudjelovanju u radu i rad u domaćim i međunarodnim udruženjima/organizacijama,
* zastupanje interesa Udruženja u domaćim i međunarodnim udruženjima/organizacijama,
* organizacija edukacije i informiranja članova Udruženja,
* formiranje sektorskih grupacija i odbora za kontinuirano praćenje određene problematike,
* formiranje ad-hoc radnih grupa za rješavanje tekućih pitanja,
* imenovanje osoba za sudjelovanje u radu radnih tijela ministarstva poljoprivrede i drugih institucija u RH te domaćih i međunarodnih udruženja/organizacija (u daljnjem tekstu: imenovani predstavnici),
* odlučivanje o potrebi angažiranja vanjskih suradnika u radu Udruženja,
* odlučivanje o uključivanju vanjskih članova i drugo.

(7) Članovi Vijeća osiguravaju protok informacija Udruženja u svojim regijama kroz županijske komore i regionalne udruge.

(8) Uz Predsjednika i Zamjenika, izabrani članovi Udruženja predstavljeni su u Vijeću imenovanim predstavnicima.

(9) Mandat imenovanog predstavnika člana Vijeća prestaje prije isteka razdoblja od 4 godine u sljedećim slučajevima:

1. podnošenjem ostavke,
2. opozivom člana Udruženja čiji je predstavnik,
3. prestankom rada u članu Udruženja čiji je predstavnik,
4. smrću predstavnika člana Udruženja.

(10) U slučajevima iz prethodnog stavka ovog članka, član Udruženja imenuje novu osobu kao svog predstavnika u Vijeću.

**Članak 7.**

(1) Rad Vijeća odvija se na sjednicama koje saziva Predsjednik.

(2) Sjednice se sazivaju prema potrebi, a najmanje 4 puta godišnje.

(3) Predsjednik je dužan sazvati sjednicu na prijedlog najmanje 5 članova Vijeća ili Direktora Sektora.

(4) Odluke Vijeća donose se natpolovičnom većinom glasova članova Vijeća.

(5) Datum održavanja sjednice Vijeća i pripadajući dnevni red objavljuje Sektor najmanje 7 dana prije sjednice, a materijali za sjednicu dostavljaju se najmanje 5 radnih dana prije dana održavanja Sjednice elektroničkom poštom.

(6) U izvanrednim okolnostima, Predsjednik predlaže donošenje odluka Vijeća bez održavanja sjednice, gdje se svaki član Vijeća pisano izjašnjava o prijedlogu putem elektroničke pošte.

(7) Odluka iz prethodnog stavka ovog članka smatra se usvojenom ukoliko je natpolovična većina članova Vijeća suglasna s prijedlogom.

(8) Akte Udruženja koji se upućuju domaćim i međunarodnim institucijama supotpisuju Predsjednik i Direktor Sektora.

**Grupacije/odbori Udruženja**

**Članak 8.**

(1) Unutar Udruženja mogu se, na prijedlog članova Udruženja, županijskih komora i Direktora, osnovati sektorske grupacije koje djeluju pri županijskim komorama ili HGK središnjici.

(2) Jedan sektor proizvodnje može biti pokriven samo jednom grupacijom.

(3) Sektorska grupacija koja djeluje pri jednoj županijskoj komori može okupljati i članove Udruženja koji pripadaju prema sjedištu drugim županijskim komorama.

(4) Unutar Udruženja mogu se osnovati odbori koji djeluju pri HGK središnjici na prijedlog većine članova Vijeća i Direktora, i to za područja:

1. uređenje tržišta i trgovine,
2. izravnih plaćanja i mjera ruralnog razvoja,
3. proizvodnje u sustavima kvalitete,
4. sigurnosti hrane,
5. zaštite zdravlja i dobrobiti životinja,
6. zaštite okoliša i prirode te korištenja obnovljivih izvora energije,
7. promocije,
8. istraživanja i razvoja.

(5) Rad grupacija/odbora odvija se na sastancima koje organizira voditelj grupacije/odbora (u daljnjem tekstu: Voditelj).

(6) Voditelja potvrđuje Vijeće.

(7) Grupacija/odbor je za svoj rad odgovorna Vijeću i Vijeće odlučuje o prijedlozima grupacije/odbora.

(8) Stručni i tehnički poslovi vezani uz rad Grupacija/Odbora organiziraju se u odgovarajućoj županijskoj komori/HGK središnjici.

(9) Moguće je i osnivanje međusektorskih grupacija između Udruženja poljoprivrede i Udruženja prehrambene industrije po vertikalnom principu, o čemu Vijeće Udruženja poljoprivrede i Vijeće Udruženja prehrambene industrije donose zajedničku odluku.

**Vođenje registra članova Udruženja**

**Članak 9.**

(1) Sektor za potrebe provedbe aktivnosti Udruženja vodi registar članova Udruženja (u daljnjem tekstu: Registar).

(2) Registar sadržava podatke o članovima Udruženja koji se prikupljaju kroz registraciju prema članku 2. ovog Poslovnika i/ili prijavu promjena.

(3) Članovi Udruženja dužni su prijaviti svaku promjenu podataka u Registru.

(4) Vijeće utvrđuje način korištenja podataka iz Registra.

**Poslovni tajnik Udruženja**

**Članak 10.**

(1) Poslovni tajnik Udruženja djelatnik je Sektora, a obavlja stručne i tehničke poslove vezane uz rad Udruženja, i to:

* sudjelovanje u pripremi akata Udruženja,
* organizacija sjednica Udruženja i Vijeća,
* izrada zapisnika sa sjednica Udruženja i Vijeća,
* prikupljanje materijala i informacija neophodnih za rad tijela Udruženja,
* arhiviranje akata i dokumentacije Udruženja.

(2) Zapisnike sa sjednica Udruženja i Vijeća verificira Predsjednik i Direktor Sektora.

**Izbor Predsjednika, Zamjenika i članova Vijeća**

**Članak 11.**

(1) Registrirani članovi Udruženja na poziv Sektora dostavljaju prijedloge kandidata za Predsjednika i/ili članove Vijeća, na kandidacijskom obrascu.

(2) Kandidate za Predsjednika i/ili člana Vijeća mogu predložiti i županijske komore.

(3) Predsjednik, Zamjenik i članovi Vijeća biraju se na plenarnoj sjednici Udruženja temeljem kandidatura.

(4) Sektor obrađuje prispjele prijedloge za kandidate i priprema glasačke liste za Predsjednika i za članove Vijeća.

(5) Jedan član Udruženja može predložiti jednog kandidata za Predsjednika i jednog kandidata za člana Vijeća, i to vlastitog kandidata ili kandidata drugog člana.

(6) Pojedina županijska komora može predložiti kandidate koji imaju sjedište u toj županiji, i to:

* jednog kandidata za Predsjednika,
* jednog kandidata za člana Vijeća u kategoriji malog poduzeća,
* jednog kandidata za člana Vijeća u kategoriji srednje velikog poduzeća,
* jednog kandidata za člana Vijeća u kategoriji velikog poduzeća,
* jednog kandidata za člana Vijeća u kategoriji biljne proizvodnje i
* jednog kandidata za člana Vijeća u kategoriji stočarstva.

(7) Sjednici Udruženja pristupaju registrirani članovi Udruženja.

(8) Glasovanje o izboru Predsjednika i članova Vijeća je tajno.

(9) Kandidat za Predsjednika predstavlja svoj četverogodišnji program rada na sjednici Udruženja.

(10) Predsjednik je osoba s najviše osvojenih glasova na glasačkoj listi za Predsjednika.

(11) Ako dva kandidata za Predsjednika osvoje isti broj glasova, o izboru Predsjednika glasa se u drugom krugu.

(12) Zamjenik je druga po redu osoba s najviše osvojenih glasova na glasačkoj listi za Predsjednika.

(13) Vodeći računa o odredbi članka 4. stavka 6. ovog Poslovnika, ako je druga po redu osoba predstavnik člana Udruženja iste djelatnosti kao član Udruženja kojeg predstavlja Predsjednik, Zamjenik je osoba s najviše osvojenih glasova na glasačkoj listi za Predsjednika, a koja je predstavnik člana Udruženja druge djelatnosti.

(14) Članovi Vijeća jesu članovi Udruženja s najviše osvojenih glasova na glasačkim listama za članove Vijeća, prema ključevima iz članka 6. stavka 3. ovog Poslovnika.

(15) Vodeći računa o odredbi članka 6. stavka 5., ako isti član osvoji glasove koji bi mu omogućili članstvo u Vijeću po više ključeva iz članka 6. stavka 3., član sam odabire jedno mjesto člana u Vijeću po određenom ključu ili mu se to mjesto dodjeljuje prema redoslijedu iz članka 6. stavka 3. ovog Poslovnika.

(16) Ako dva kandidata za člana Vijeća osvoje isti broj glasova koji omogućuju članstvo, član je kandidat s većim brojem kandidatura, odnosno s dužim poslovanjem.

**Financiranje rada Udruženja**

**Članak 12.**

Financiranje rada Udruženja te aktivnosti iz Plana rada Udruženja odobrava Skupština HGK kroz Poslovni plan HGK.

**Prijelazne i završne odredbe**

**Članak 13.**

(1) U pitanjima od zajedničkog interesa Udruženje surađuje s ostalim strukovnim udruženjima u HGK.

(2) Udruženje svojim djelovanjem ne smije nanositi štetu drugim udruženjima i članicama HGK.

(3) U slučaju međusobno neusklađenih ili suprotstavljenih interesa, Udruženje se obraća Upravnom odboru HGK, koji o spornim pitanjima donosi obvezujući stav.

**Članak 14.**

(1) S obzirom na izmjenu organiziranja udruženja prema Odluci o strukovnim udruženjima u Hrvatskoj gospodarskoj komori, koja je zadnje izmijenjena 27. veljače 2017. (Klasa: 023-02/17-02/04; Urbroj: 311-05-17-05), grupacije, koje formalno pripadaju bivšem Udruženju poljoprivrede i prateće industrije i Udruženju stočarstva i prateće industrije te koje pokrivaju djelatnosti navedene u Prilogu II ovog Poslovnika, nastavljaju svoj rad u okviru Udruženja poljoprivrede.

(2) Vijeće Udruženja će u roku od 90 dana od dana usvajanja ovog Poslovnika donijeti zaključke kojima se potvrđuje rad Grupacija te voditelji Grupacija.

**Članak 15.**

(1) Ovaj Poslovnik stupa na snagu danom usvajanja na sjednici Udruženja.

(2) Danom stupanja na snagu ovog Poslovnika prestaje važiti Poslovnik o radu Udruženja poljoprivrede i prateće industrije, od 18. lipnja 1998. godine, i Poslovnik o radu Udruženju stočarstva i prateće industrije, od 6. svibnja 1998. godine, u dijelu koji se odnosi na rad članica HGK koje obavljaju djelatnosti definirane u Prilogu II ovog Poslovnika.

**PREDSJEDNIK UDRUŽENJA**

**XXX, v.r.**

**PRILOG I – Obrazac Zahtjeva za registraciju**

|  |
| --- |
|  |
| **1. Podnosimo zahtjev kao \***  odabrati odgovarajući tip članstva u Udruženju poljoprivrede   * + ( ) matični član udruženja s pravom glasa (za obavezne i dobrovoljne članice HGK kojima je poljoprivreda glavna djelatnost)   + ( ) interesni član udruženja s pravom glasa (za obavezne i dobrovoljne članice HGK kojima je poljoprivreda dopunska djelatnost)   + ( ) vanjski član udruženja bez prava glasa (za pravne osobe, bez obzira na članstvo u HGK, koje ne obavljaju poljoprivrednu djelatnost)   **2. Organizacijski oblik člana \***  označiti odgovarajući organizacijski oblik člana   * + ( ) d.o.o.   + ( ) j.d.o.o.   + ( ) d.d.   + ( ) ostalo - navesti što   **3. Naziv člana \***  upisati naziv člana prema službenim evidencijama  **4. Sjedište člana - ulica \***  upisati ulicu  **5. Sjedište člana - kućni broj \***  upisati kućni broj  **6. Sjedište člana - naselje \***  upisati naselje  **7. Sjedište člana - dostavna pošta \***  upisati naziv dostavne pošte  **8. Sjedište člana - broj dostavne pošte \***  upisati broj dostavne pošte  **9. Sjedište člana - županija \***  odabrati županiju sjedišta   * + ( ) Bjelovarsko-bilogorska   + ( ) Brodsko-posavska   + ( ) Dubrovačko-neretvanska   + ( ) Grad Zagreb   + ( ) Istarska   + ( ) Karlovačka   + ( ) Koprivničko-križevačka   + ( ) Krapinsko-zagorska   + ( ) Ličko-senjska   + ( ) Međimurska   + ( ) Osječko-baranjska   + ( ) Požeško-slavonska   + ( ) Primorsko-goranska   + ( ) Sisačko-moslavačka   + ( ) Splitsko-dalmatinska   + ( ) Šibensko-kninska   + ( ) Varaždinska   + ( ) Virovitičko-podravska   + ( ) Vukovarsko-srijemska   + ( ) Zadarska   + ( ) Zagrebačka   **10. Sjedište člana - općina/grad \***  upisati naziv općine/grada sjedišta  **11. OIB \***  upisati OIB  **12. Matični broj \***  upisati matični broj (DZS broj s 8 znamenki) – obavezno za pravne osobe i obrt; ostali upisuju "-"  **13. E-mail 1 \***  upisati službeni e-mail člana koji će se koristiti u komunikaciji  **14. E-mail 2**  upisati dodatni e-mail člana koji će se koristiti u komunikaciji  **15. Telefon 1 \***  upisati službeni broj telefona člana koji će se koristiti u komunikaciji  **16. Telefon 2**  upisati dodatni službeni broj telefona člana koji će se koristiti u komunikaciji  **17. Telefaks \***  upisati broj telefaksa člana  **18. Osoba ovlaštena za zastupanje člana - ime i prezime \***  ime i prezime osobe ovlaštene za zastupanje člana  **19. Osoba ovlaštena za zastupanje člana - položaj \***  označiti odgovarajući položaj ovlaštene osobe   * + ( ) predsjednik uprave društva   + ( ) član uprave društva   + ( ) direktor   + ( ) ostalo - navesti što   **20. Osoba za kontakt - ime i prezime \***  ime i prezime osobe za kontakt  **21. Osoba za kontakt - e-mail \***  e-mail osobe za kontakt koji će se koristiti u komunikaciji (uz e-mail pod 13. i 14.)  **22. Djelatnost člana - glavna djelatnost \***  odabrati odgovarajuću glavnu djelatnost prema NKD razvrstavanju ili prema pretežitom udjelu u vrijednosti proizvodnje; 1-21 odabiru članice HGK kojima su navedene djelatnosti utvrđene kao glavne (matični članovi udruženja); 22 odabiru svi ostali   * + ( ) 1. Biljna proizvodnja, 01.11 Uzgoj žitarica (osim riže), mahunarki i uljanog sjemenja   + ( ) 2. Biljna proizvodnja, 01.13 Uzgoj povrća, dinja i lubenica, korjenastog i gomoljastog povrća   + ( ) 3. Biljna proizvodnja, 01.15 Uzgoj duhana   + ( ) 4. Biljna proizvodnja, 01.16 Uzgoj predivog bilja   + ( ) 5. Biljna proizvodnja, 01.19 Uzgoj ostalih jednogodišnjih usjeva (krmno bilje, cvijeće)   + ( ) 6. Biljna proizvodnja, 01.22 Uzgoj tropskog i suptropskog voća   + ( ) 7. Biljna proizvodnja, 01.23 Uzgoj agruma   + ( ) 8. Biljna proizvodnja, 01.24 Uzgoj jezgričavog i koštuničavog voća   + ( ) 9. Biljna proizvodnja, 01.25 Uzgoj bobičastog, orašastog i ostalog voća   + ( ) 10. Biljna proizvodnja, 01.26 Uzgoj uljanih plodova (masline)   + ( ) 11. Biljna proizvodnja, 01.28 Uzgoj bilja za uporabu u farmaciji, aromatskog, začinskog i ljekovitog bilja   + ( ) 12. Biljna proizvodnja, 01.29 Uzgoj ostalih višegodišnjih usjeva (božićna drvca)   + ( ) 13. Biljna proizvodnja, 01.30 Uzgoj sadnog materijala i ukrasnog bilja   + ( ) 14. Stočarstvo, 01.41 Uzgoj muznih krava   + ( ) 15. Stočarstvo, 01.42 Uzgoj ostalih goveda i bivola   + ( ) 16. Stočarstvo, 01.43 Uzgoj konja, magaraca, mula i mazgi   + ( ) 17. Stočarstvo, 01.45 Uzgoj ovaca i koza   + ( ) 18. Stočarstvo, 01.46 Uzgoj svinja   + ( ) 19. Stočarstvo, 01.47 Uzgoj peradi   + ( ) 20. Stočarstvo, 01.49 Uzgoj ostalih životinja   + ( ) 21. Ostala poljoprivredna proizvodnja   + ( ) 22. Nepoljoprivredne djelatnosti - navesti što u rubrici "napomene" na kraju upitnika   **23. Djelatnost člana - dopunske poljoprivredne djelatnosti \***  označiti sve dopunske poljoprivredne djelatnosti kojima se član bavi, uz glavnu djelatnost; moguć višestruki odabir   * + [ ] 01.11 Uzgoj žitarica (osim riže), mahunarki i uljanog sjemenja   + [ ] 01.13 Uzgoj povrća, dinja i lubenica, korjenastog i gomoljastog povrća   + [ ] 01.15 Uzgoj duhana   + [ ] 01.16 Uzgoj predivog bilja   + [ ] 01.19 Uzgoj ostalih jednogodišnjih usjeva (krmno bilje, cvijeće)   + [ ] 01.22 Uzgoj tropskog i suptropskog voća   + [ ] 01.23 Uzgoj agruma   + [ ] 01.24 Uzgoj jezgričavog i koštuničavog voća   + [ ] 01.25 Uzgoj bobičastog, orašastog i ostalog voća   + [ ] 01.26 Uzgoj uljanih plodova (masline)   + [ ] 01.28 Uzgoj bilja za uporabu u farmaciji, aromatskog, začinskog i ljekovitog bilja   + [ ] 01.29 Uzgoj ostalih višegodišnjih usjeva (božićna drvca)   + [ ] 01.30 Uzgoj sadnog materijala i ukrasnog bilja   + [ ] 01.41 Uzgoj muznih krava   + [ ] 01.42 Uzgoj ostalih goveda i bivola   + [ ] 01.43 Uzgoj konja, magaraca, mula i mazgi   + [ ] 01.45 Uzgoj ovaca i koza   + [ ] 01.46 Uzgoj svinja   + [ ] 01.47 Uzgoj peradi   + [ ] 01.49 Uzgoj ostalih životinja   + [ ] ostale poljoprivredne djelatnosti   + [ ] nema dopunske poljoprivredne djelatnosti   **24. Veličina člana ne računajući povezanost poduzeća \***  označiti odgovarajuću veličinu člana računajući samo subjekt registracije (pojedina pravna ili fizička osoba - jedan OIB); vanjski članovi odabiru „ostalo“   * + ( ) mikro   + ( ) malo   + ( ) srednje   + ( ) veliko   + ( ) ostalo   **25. Veličina člana računajući povezanost poduzeća \***  označiti odgovarajuću veličinu člana računajući povezanost poduzeća; vanjski članovi odabiru „ostalo“   * + ( ) mikro   + ( ) malo   + ( ) srednje   + ( ) veliko   + ( ) ostalo   **26. Prodaja primarnih poljoprivrednih proizvoda na tržištu \***  odabrati odgovarajuće tržište podaje, prema udjelu u vrijednosti ukupne prodaje   * + ( ) prodajemo samo na domaćem tržištu   + ( ) prodajemo do 25% na stranom tržištu   + ( ) prodajemo od 25 - 50% na stranom tržištu   + ( ) prodajemo preko 50% na stranom tržištu   + ( ) prodajemo od 50 - 75% na stranom tržištu   + ( ) prodajemo preko 75% na stranom tržištu   + ( ) ostalo (za vanjske članove)   **27. Izvozna tržišta \***  navesti 3 najznačajnija izvozna tržišta (ili označiti "-")  **28. Kanali prodaje primarnih poljoprivrednih proizvoda \***  odabrati odgovarajuće kanale prodaje, prema udjelu u vrijednosti ukupne prodaje   * + ( ) preko 50% prodajemo krajnjem kupcu   + ( ) preko 50% prodajemo kroz ugovorenu proizvodnju za treću osobu   + ( ) preko 50% prodajemo veletrgovcima (otkupljivačima)   + ( ) preko 50% utrošimo u vlastitoj preradi   + ( ) mješoviti kanali prodaje   + ( ) ostalo (za vanjske članove)   **Napomene**  **Mjesto ispunjavanja obrasca \***  **Datum ispunjavanja obrasca \***  [Dan \/] [Mjesec \/] [2017 \/]  **Ime i prezime osobe koja je ispunila obrazac \***  upisati ime i prezime osobe koja je ispunila obrazac  **Izjava odgovorne osobe \***  odgovorna osoba iz točke 18. upoznata je sa sadržajem ovog obrasca i jamči da su navedeni podaci točni   * + [ ] DA |

**PRILOG II – Opseg djelatnosti Udruženja poljoprivrede**

odjeljak 01 Biljna i stočarska proizvodnja, lovstvo i uslužne djelatnosti povezane s njima

skupina 01.1 Uzgoj jednogodišnjih usjeva

skupina 01.2 Uzgoj višegodišnjih usjeva (osim hmelja)

razred 01.22 Uzgoj tropskog i suptropskog voća

razred 01.23 Uzgoj agruma

razred 01.24 Uzgoj jezgričavog i koštuničavog voća

razred 01.25 Uzgoj bobičastog, orašastog i ostalog voća

razred 01.26 Uzgoj uljanih plodova

razred 01.27 Uzgoj usjeva za pripremanje napitaka

razred 01.28 Uzgoj bilja za uporabu u farmaciji, aromatskog, začinskog i ljekovitog bilja

razred 01.29 Uzgoj ostalih višegodišnjih usjeva

skupina 01.3 Uzgoj sadnog materijala i ukrasnog bilja

skupina 01.4 Uzgoj stoke, peradi i ostalih životinja

skupina 01.5 Mješovita proizvodnja

skupina 01.6 Pomoćne djelatnosti u poljoprivredi i djelatnosti koje se obavljaju nakon žetve usjeva